stanford-oval/wikipedia huggingface dataset:
אאסיוויסואיט-ניפיסט
אתרים ארכאולוגיים

בתוך אתר המורשת העולמית, יש 7 אתרים ארכאולוגיים ויישוב אחד עכשווי, המייצגים היבטים שונים של ההיסטוריה הכרונולוגית של האזור ומדגימים את מגוון מסורות האדמה בגרינלנד שהופיעו עם הזמן.
אאסיוויסואיט (Aasivissuit) – ממוקם במישורים הגבוהים בקצה המזרחי של אתר המורשת העולמית. עם עדויות על התיישבות משנת 1250, זה היה מחנה קיץ מרכזי עבור אנשי תולה במהלך המאות ה-15 עד ה-19. ישנם שרידים של 22 אתרי אוהלים, נתיב לכידה של איילי הצפון באורך 3.9 קילומטרים (הגדול בגרינלנד), מחסני אבן לאחסון בשר ואתרי קברים פרימיטיביים. באתר נחשפו גם צלצלים, גרזינים ואולוס (ulos, שילוב של מגרד סכינים המשמש את נשות תולה).
איטינרופ טופרסואי (Itinnerup Tupersuai) – דוגמה טיפוסית למחנה קיץ אינואיטי מהמאות ה-18 וה-19. מחנה זה סיפק ככל הנראה עצירת ביניים בעת הנדידה מהחוף לפנים במהלך עונת ציד אייל הצפון.
סאקארלייט (Saqqarliit) – הוקם ב-1851 ככפר דייגים, ננטש ב-1961. האתר הנוכחי מכיל את הריסות הקפלה ויסודות של מבנים קולוניאליים רבים אחרים בנוסף לבתי קברות נוצריים וקדם-נוצריים כאחד.
סרפנגואיט (Sarfannguit) – היישוב המיושב היחיד באתר המורשת העולמית. עם אוכלוסייה של 96 בשנת 2020, העיירה הוקמה בשנת 1843 ומכילה מספר מבנים מקוריים מהתקופה הקולוניאלית.
אראיוציסוט (Arajutsisut) – היה יישוב חורף גדול ששימש את בני התולה. אראיוציסוט מכיל חורבות של חמישה בתים קהילתיים אופייניים למאות ה-17 וה-18. בתים אלו היו בדרך כלל באורך 8–10 מטרים וברוחב של 4–5 מטרים, והכילו עד 30 דיירים. כל משפחה הייתה מתגוררת בחלק בגודל 1–2 מטר של הבית, מופרדת ממשפחות אחרות על ידי מחיצות מסתור. באתר זה נמצאים גם ארבעה בתי חורף קטנים ומלבניים ובית עגול אחד מתקופת תולה המוקדמת.
אינאפ נואה (Innap Nuua) – שימש כיישוב חורף עבור בני התולה. מכיל שלושה בתים משותפים גדולים ושמורים היטב (אחד באורך 25 מטרים) בנוסף למבנים ישנים יותר של תולה, קברים ועדויות לדיג וציד נרחבים.
האי ניפיסט (Nipisat) – בקצה המערבי של האתר. מכיל חפצים שהשתמרו היטב מתרבות סאקאק (אנ'), שבניה חיו בגרינלנד בין השנים 2500 ל-800 לפני הספירה. חפירה של האתר הארכאולוגי באי חשפה למעלה מ-70,000 שברי עצמות מחיות ציד ו-1,000 חפצים מתרבות סאקאק.
היסטוריה

ההתיישבות באזור התנהלה לסירוגין החל בסביבות שנת 2000 לפני הספירה, עם הגעתה של תרבות סאקאק אל החוף. תיארוך פחמן-14 באי ניפיסט מצביעים על כך שאנשי סאקאק המשיכו לפעול באזור זה עד לפחות 700 לפני הספירה, התקופה הארוכה יותר מכל מקום אחר בגרינלנד. זמן קצר לאחר מכן, שגשגה תרבות דורסט באזור, כשבניה חדרו עמוק יותר פנימה, עד לאאסיוויסואיט, שברים קטנים של כלקדון ועצמות מרמזים על כך שאנשי דורסט אולי הגיעו עד כיפת הקרח. בסביבות שנת 1100 לספירה היגרו בני עם התולה לגרינלנד מצפון קנדה, והתיעוד המוקדם ביותר של חפצי תולה באזור הוא בערך משנת 1250 לספירה. לאנשי תולה הייתה מערכת מתוחכמת יותר של ציד ימי (לעיתים קרובות כללה צוותי כלבים וקיאקים), והם נדדו עונתיות. בחורף הם היו שוהים בבתי אבן קבועים ליד החוף באינאפ נואה ובאראיוציסוט, כשהם צדים יונקים ימיים ולוכדים דגים, ובקיץ היו עוברים פנימה כדי לצוד את אייל הצפון במחנות בקיץ הזמניים (כגון אאסיוויסואיט).
בתחילת המאה ה-17, היה ניסיון להקים מושבה דנית באי ניפיסט, אך היא ננטשה במהירות. עם זאת, במהלך המאה הבאה הוקמו באזור עיירות קולוניאליות (כגון סאקארלייט וסרפנגואיט) כדי לחזק את הסחר בדיג ובעורות אייל הצפון. רבים מהכפרים הללו ננטשו עקב רעב ומגפות שונות.
הערות שוליים

1 2  "Aasivissuit – Nipisat: Inuit Hunting Ground between Ice and Sea". UNESCO World Heritage Centre. United Nations Educational, Scientific, and Cultural Organization.
1 2 3 4 5 6 7  No. 1557: Aasivissuit – Nipisat: Inuit Hunting Ground between Ice and Sea (Denmark) (Report). International Council on Monuments and Sites. 14 במרץ 2018. {{cite report}}:  (עזרה)
1 2 3 4 5 6 7 8 9 10  Jens Fog Jensen, Claus Andreasen, Paninnguaq Fleischer-Lyberth, Laust Løgstrup, Hans Holt Poulsen, Ólafur Rafnar Ólafson, Anne-Christine Løventoft-Jessen, Susan Barr and Morten Meldgaard (בינואר 2017). Nomination of Aasivissuit – Nipisat: Inuit Hunting Ground between Ice and Sea for inclusion on the World Heritage List (Report). ISBN 978-87-87519-86-1. {{cite report}}:  (עזרה)תחזוקה - ציטוט: שימוש בפרמטר authors (link)
↑  Gotfredsen, Anne Birgitte; Mobjerg, Tinna (2004). Nipisat - a Saqqaq Culture Site in Sisimiut, Central West Greenland. Museum Tusculanum Press. p. 7. ISBN 87-635-1264-5.
| --- | --- |
בקרת זהויות :  NLI: 987007291726805171
Wasabi

| --- | --- |
 שיר בביצוע ליטל מיקס
 מתוך האלבום LM5
 יצא לאור:  16 בנובמבר 2018
 תאריך הקלטה:  2017–2018
 סוגה:  פופ
 שפה:  אנגלית
 אורך:  2:34
 חברת תקליטים:  סייקו
 כתיבה:  כותבים שונים
 הפקה:  מייק סבאת', ג'ון היל, ג'ו קרנס
Wasabi (בעברית: ואסאבי) הוא שיר שהוקלט על ידי להקת הבנות הבריטית ליטל מיקס. השיר מופיע כרצועה העשירית באלבום האולפן החמישי שלה, LM5 ‏(2018). השיר הופץ לצד האלבום ב-16 בנובמבר 2018. הוא נכתב על ידי חברת הלהקה ג'ייד ת'ירלוול, ביחד עם MNEK, מייק סבאת' ושונגודזו, כשההפקה נעשתה על ידי סבאת', ג'ון היל וג'ו קרנס.
קליפ השיר יצא לאור ב-12 במרץ 2020. בשנת 2021, קיבל את תואר הכסף בבריטניה מטעם ה-BPI, כמו גם תואר הזהב בברזיל מטעם ה-ABPD.
רקע וכתיבה

השיר הפך לוויראלי בפלטפורמה החברתית לשיתוף וידאו, טיקטוק, ביולי 2019. לאחר שהשיר הפך לוויראלי, הלהקה פרסמה את קליפ המילים שלו בערוץ היוטיוב שלה; הוא מורכב מסרטונים ויראליים של אנשים שצילמו את עצמם רוקדים כשברקע, ניתן לשמוע אותו. הווידאו קליפ הרשמי של השיר יצא לאור ב-12 במרץ 2020, והוא צולם במהלך "LM5: The Tour", וכולל צילומים מאחורי הקלעים מאוטובוס ההופעות של הלהקה, מהבמה האחורית ובמקומות הופעות שונים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.
הופעות חיות

ליטל מיקס ביצעה את "Wasabi" לראשונה כחלק מרשימת השירים של סיבוב ההופעות השישי שלה, "LM5: The Tour", ב-2019. הלהקה ביצעה את השיר בפסטיבל GRLS, שם הובילה את האירוע ב-7 במרץ 2020, בברזיל.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אירלנד | מצעד הסינגלים האירי | 85 |  |
|  ניו זילנד | המצעד הניו זילנדי הרשמי | 19 |  |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 20,000 |
| בריטניה (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 16 בנובמבר 2018 | הזרמת מוזיקה • הורדה דיגיטלית | סייקו |  |
הערות שוליים

↑  ג'ייד ת'ירלוול, MNEK, מייק סבאת', אלכסנדרה שונגודזו גובר
1 2 3 4 5  Little Mix – Wasabi, נבדק ב-2021-10-31
1 2  Little Mix - Wasabi (Official Video), נבדק ב-2021-10-31
1 2  Award, BPI (באנגלית)
1 2  CERTIFICADOS – Pro-Música Brasil, pro-musicabr.org.br
↑  Marilia Dutra, Viral no TikTok, Little Mix lança clipe para o hino "Wasabi", www.portalitpop.com
↑  "Little Mix on Twitter"
↑  Little Mix - Wasabi (Official Video) - YouTube, web.archive.org, ‏2020-11-18
↑  Little Mix release music video for fan favourite track 'Wasabi' - CelebMix, web.archive.org, ‏2020-10-23
↑  Wasabi, 2018-11-16, נבדק ב-2021-10-31
↑  Staff Reporter, Little Mix LM5 tour set list revealed as group perform first live show in Madrid, TellyMix, ‏2019-09-17 (באנגלית)
↑  Brazil's All-Female GRLS! Festival: See the Lineup | Billboard | Billboard, web.archive.org, ‏2021-06-24
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz work: 0dfe2b8f-f8c5-42d3-b817-f725709157ed
או היון-גיו

זהו שם קוריאני; שם המשפחה הוא .
או היון-גיו (בקוריאנית: 오현규; נולד ב-12 באפריל 2001 בנאמיאנגג'ו שבקוריאה הדרומית) הוא כדורגלן דרום קוריאני המשחק בעמדת החלוץ בקבוצת סלטיק מליגת העל הסקוטית ובנבחרת קוריאה הדרומית.
קריירת מועדונים

או החל את הקריירה המקצוענית שלו בקבוצות סוואן סמסונג בלו-וינגס וגימצ'און סאנגמו מליגת הכדורגל של קוריאה הדרומית.
ב-25 בינואר 2023 חתם או בסלטיק מליגת העל הסקוטית.
קריירה בינלאומית

ב-11 בנובמבר 2022 ערך או את הופעת הבכורה שלו בנבחרת קוריאה הדרומית, בניצחון 1-0 על נבחרת איסלנד במשחק ידידות.
נכלל בסגל נבחרת קוריאה הדרומית לטורניר גביע אסיה 2023.
הערות שוליים

↑  Celtic delighted to sign South Korean internationalist Hyeongyu Oh on five-year deal באתר הרשמי של סלטיק, 25 בינואר 2023 (באנגלית)
↑  2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
| נבחרת קוריאה הדרומית – גביע אסיה בכדורגל 2023 |
| --- | --- | --- |
|  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן |  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן | קוריאה הדרומית |
Bears in Trees

| --- | --- |

 תקופת הפעילות:  מ-2014 
 bearsintrees.com
Bears in Trees היא להקת אינדי רוק בריטית מקרוידון, דרום לונדון, אנגליה. הלהקה נוטה להתנגד לתוויות של ז'אנר מסוים, והם מעדיפים לקרוא לעצמם 'dirtbag boyband'. באוקטובר 2020, Bears in Trees הוחתמה על ידי חברת תקליטים מבוסטון,Counter Intuitive Records .
היסטוריה

קאלום ליצ'פילד ואיאן גילספי, חברי הילדות, הקימו את הלהקה ב-2014 לאחר פירוק הלהקה הקודמת בה היו חברים יחד עם הגיטריסט ניקולס "ניק" פיטרס. ליצ'פילד פגש בקולג' את ג'ורג' ברי, שעבד עם הלהקה על מיקסים ועזר בהקלטות. מאז ברי הפך למתופף הלהקה.
חברי הלהקה שלא הצליחו להחליט על שם פנו למחולל שמות אינטרנטי. התוצאה שהתקבלה הייתה "Bears In Submarines" השם שונה כיוון שלדבריהם היה ארוך מידי.
השפעות

חברי הלהקה מתייחסים לפול אאוט בוי, The Front Bottoms, מודרן בייסבול, The Wombats, Walk the Moon, The 1975, Dodie ו Cavetown כהשפעותיהם העיקריות.
חברי הלהקה

ג'ורג' ברי - תופים, כלי הקשה, ומפיק הלהקה. ברי סיים את לימודיו עם תואר ראשון בהפקה מוזיקלית מקצועית.
איאן גלספי - שירה, גיטרה בס, מילים.
קאלום ליצ'פילד - שירה, יוקלילי, פסנתר. ליצ'פילד הוא חלילן בעל הכשרה קלאסית.
ניק פיטרס - גיטרה ומילים. פיטרס מנהל את רוב המדיה החברתית של הלהקה.
דיסקוגרפיה > אלבומים > Let's Sleep On It (2015)

Bears in Trees הוציאו את המיני-אלבום הראשון שלהם ב-1 בספטמבר 2015. הלהקה הסירה מאז את השירים מכל שירותי הסטרימינג מלבד בנדקמפ ו- סאונדקלאוד, מכיוון שלדבריהם האלבום "לא משקף במדויק את הסאונד [שלהם] יותר". שני השירים האחרונים באלבום מופיעים ב-בנדקמפ כרצועות בונוס.
דיסקוגרפיה > אלבומים > Just Five More Minutes (2017)

ב-14 באוגוסט 2017 הם הוציאו את אלבום הבכורה שלהם, Just Five" More Minutes" ג'ו מתיוס ניגן חצוצרה באלבום זה.
סינגל הבכורה של האלבום היה "Good Rhymes for Bad Times" .
דיסקוגרפיה > אלבומים > Bits n' Pieces (2017)

"Bits n' Pieces" שוחרר ב-30 בדצמבר 2017.
דיסקוגרפיה > אלבומים > I See Blue (2019)

"I See Blue" שוחרר ב-23 באוגוסט 2019. השירים במיני-אלבום עוסקים בתקופה של הלהקה בקולג'.
דיסקוגרפיה > אלבומים > I Want To Feel Chaotic (2020)

כל השירים במיני-אלבום "I Want To Feel Chaotic" שוחררו בנפרד כסינגלים לפני היציאה המלאה של האלבום ב-5 ביוני 2020. לפי הלהקה האלבום עוסק ב"השלמה עם החלקים הגרועים ביותר באישיות שלך - עם הדברים שמפחידים אותך, עם הדברים שמחזיקים אותך ער בלילה... עם מותם של החברים שלך, והקבלה האיטית שכל אחד ראוי לאהבה."
דיסקוגרפיה > אלבומים > Keep Me Safe (2020)

שירי האלבום שוחררו בנפרד כסינגלים לפני השחרור המלא של האלבום ב-11 בדצמבר 2020.
דיסקוגרפיה > אלבומים > Flower Through Concrete (2021)

האלבום שוחרר ב-14 במאי 2021. הקליפ הראשון של הלהקה שהופק באופן מקצועי, עבור השיר "Fresh Concrete", בוים על ידי Rakesh Jaitly ויצא ב-17 במאי 2021.
דיסקוגרפיה > אלבומים > and everybody else smiled back (2021)

האלבום יצא ב-19 בנובמבר.
דיסקוגרפיה > אלבומים > Every Moonbeam, Every Feverdream (2022)

האלבום יצא ב-11 בנובמבר 2022.
דיסקוגרפיה > אלבומים > before you got here (2023)

המיני-אלבום יצא ב-27 ביוני 2023. כל השירים באלבום זה הם גרסה מחודשת של שירים קודמים של הלהקה.
דיסקוגרפיה > אלבומים > Things That Look Like Mistakes (2024)

האלבום יצא ב-26 באפריל 2024.
דיסקוגרפיה > סינגלים > "No Point Pretending (Song for Tour)" (2023)

"No Point Pretending" שוחרר ב-7 במרץ 2023, כשיתוף פעולה עם האמן הבריטי NOAHFINNCE.
הערות שוליים

1 2  "Croydon band 'Bears in Trees' set to release first studio album this month". South West Londoner (באנגלית בריטית). 2021-11-08. נבדק ב-2023-02-21.
↑  "Bears in Trees on Twitter". Twitter (באנגלית). נבדק ב-2022-10-28.
↑  Torres, Maya (19 במרץ 2022). "From TikTok to tour bus: Bears in Trees". Technique (באנגלית אמריקאית). נבדק ב-2023-02-21. {{cite web}}:  (עזרה)
↑  Bears in Trees (28 באוקטובר 2020). "Announcement Tweet". Twitter (באנגלית). נבדק ב-13 בדצמבר 2020. {{cite web}}:  (עזרה)
↑  "Counter Intuitive Records". Counter Intuitive Records (באנגלית). נבדק ב-2021-01-03.
↑  Fleury, Thomas (18 ביוני 2020). "Ruthless X George Berry". Ruthless Magazine. נבדק ב-13 בדצמבר 2020. {{cite web}}:  (עזרה)(הקישור אינו פעיל, September 2023)
↑  Bears in Trees (29 בנובמבר 2020). "Instagram post". Instagram. נבדק ב-13 בדצמבר 2020. {{cite web}}:  (עזרה)
↑  Bears in Trees. "Official TikTok". TikTok (באנגלית). ארכיון מ-2021-06-30. נבדק ב-13 בדצמבר 2020. {{cite web}}:  (עזרה)
↑  Bears in Trees (ביוני 2020). "Anonymous asked: why isn't Let's Sleep On It on Spotify anymore?". Tumblr. נבדק ב-13 בדצמבר 2020. {{cite web}}:  (עזרה)
1 2  Bears in Trees. "Just Five More Minutes". Bandcamp. ארכיון מ-2020-11-16. נבדק ב-13 בדצמבר 2020. {{cite web}}:  (עזרה)
↑  "Review: Bears In Trees – "Permanence"". Ascribe Magazine (באנגלית אמריקאית). 2020-03-28. נבדק ב-2021-05-14.
↑  "Fresh Concrete (Official Music Video)". YouTube (באנגלית). נבדק ב-2021-09-19.
↑  @bearsintrees (7 באוקטובר 2022). "ok, let's do this properly. OUR NEW EP 'EVERY MOONBEAM EVERY FEVERDREAM' IS OUT NOVEMBER 11TH VIA @CIRecs". Twitter. נבדק ב-21 בפברואר 2023. {{cite web}}:  (עזרה)
↑  "NOAHFINNCE has teamed up with Bears In Trees for a new single". upsetmagazine.com (באנגלית בריטית). 2023-03-17. נבדק ב-2023-06-20.
| --- | --- |
בקרת זהויות :  MusicBrainz: c9dc6427-4aba-4af0-87b0-c87bd436aaa4 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Bears in Trees".
אדה פואטית

האֶדָה הפואטית (באיסלנדית: Sæmundaredda) היא אסופה של פואמות מיתיות הכתובות בנורדית עתיקה, מן התקופה הטרום-נוצרית באיסלנד, המספרות את עלילותיהן של אלים מארצות הצפון ושל גיבורי האגדות הגרמאניות. רובן מצויות בכתב היד קודקס רגיוס. בצד האדה הפרוזאית, מהווה האדה הפואטית מקור עיקרי של המיתולוגיה הנורדית.
האדה הפואטית התגלתה מחדש על ידי הבישוף האיסלנדי ברוניולפר סוויינסון בשנת 1643. ישנו קושי לקבוע אימתי והיכן חוברו השירים עצמם, כי ברבים מהם לא הוטבעה כל זהות של זמן ומקום, וגם על פי תוכנם לא ניתן לעגן אותם בתקופתו של מלך זה או אחר. המסורת מייחסת את איסוף השירים לסמונד סיגפוסון וסבורים כי נתחברו עד ראשית המאה ה-11.
פואמות מיתיות הנכללות בקודקס רגיוס

חזון הנביאה (Völuspá)
הבלדה של הנעלה (Hávamál)
הבלדה של ואפת'רודניר (Vafþrúðnismál)
הבלדה של גרימניר (Grímnismál)
הבלדה של סקירניר (Skírnismál)
הפואמה של הורברד (Hárbarðsljóð)
הזמר של הימיר (Hymiskviða)
ההתנצחות של לוקי (Lokasenna)
הזמר של ת'רים (Þrymskviða)
הזמר של ולונד (Völundarkviða)
דברי החכם מכול (Alvíssmál)
פואמות מיתיות שמחוץ לקודקס רגיוס

חלומות בלדר (Baldrs draumar)
הרשימה של ריג (Rígsþula)
הפואמה של הינדלה (Hyndluljóð)
תקציר חזון הנביאה (Völuspá in skamma)
הבלדה של סוויפדאג (Svipdagsmál)
השיר של גרטי (Gróttasöngr)
הכיתוב של גראה (Grógaldr)
הבלדה של פיולסווין (Fjölsvinnsmál)
פזמון העורב של אודין (Hrafnagaldur Óðins)
עלילות הרואיות שנכללות בקודקס רגיוס

עלילות הלגי
הזמר הראשון של הלגי הורג-הונדינג (Helgakviða Hundingsbana I)
הזמר של הלגי בן-ירווארד (Helgakviða Hjörvarðssonar)
הזמר השני של הלגי הורג-הונדינג (Helgakviða Hundingsbana II)
מחזור ניפלונג
אודות מותו של סינפייטלי (Frá dauða Sinfjötla)
נבואת גריפיר (Grípisspá)
הבלדה של רגין (Reginsmál)
הבלדה של פאפניר (Fáfnismál)
הבלדה של סיגרדריווה (Sigrdrífumál)
קטעים מן הפואמה של סיגורד (Brot af Sigurðarkviðu)
הזמר הראשון של גודרון (Guðrúnarkviða I)
תקציר הפואמה של סיגורד (Sigurðarkviða hin skamma)
רכיבת ברונהילד לשאול (Helreið Brynhildar)
מות הניפלונגים (Dráp Niflunga)
הזמר השני של גודרון (Guðrúnarkviða II)
הזמר השלישי של גודרון (Guðrúnarkviða III)
הקינה של אודרון (Oddrúnargrátr)
הזמר של אטלי (Atlakviða)
הבלדה של אטלי על גרנלנד (Atlamál hin groenlenzku)
עלילות ירמונרקר
ההתגרות של גודרון (Guðrúnarhvöt)
הבלדה של המדיר (Hamðismál)
עלילות הרואיות שמחוץ לקודקס רגיוס

בסאגה Hervarar saga ok Heiðreks מוצאים שתי עלילות הרואיות:
הזמר של הלד (Hlöðskviða)
ההתעוררות של אגנטור (The Waking of Angantýr)
לא ברור אם "פואמת השמש" (Sólarljóð) שנכלל מפעם לפעם באדה הפואטית אכן משתייך אליה.
אוניברסידד דה צ'ילה

אוניברסידד דה צ'ילה (ספרדית: Club de Fútbol Universidad de Chile, לעיתים מכונה: "La "U) הוא מועדון כדורגל צ'יליאני מקצועי מהעיר סנטיאגו, בירת צ'ילה, שמשחק בליגת העל הצ'יליאנית.
המועדון הוא השני במספר האליפויות במדינה, לאחר שזכה בתואר 18 פעמים.
כמו כן, אוניברסידד דה צ'ילה הוא המועדון השני בלבד בצ'ילה שזכה באחד משני הטורנירים הגדולים בדרום אמריקה, כאשר בשנת 2011 זכה בגביע סודאמריקנה.
בין השחקנים ששיחקו בקבוצה בעבר נמצאים: מרסלו סאלאס, מנואל פלגריני, לאונל סאנצ'ס, אדוארדו ורגאס וצ'ארלס אראנגיס.
לאוניברסידד דה צ'ילה אין אצטדיון רשמי. הם משחקים בדרך כלל באצטדיון הלאומי של צ'ילה, הנמצא בשכונה ניוניואה (Ñuñoa) בסנטיאגו.
למועדון יש קהל מעריצים גדול מאוד בצ'ילה והוא אחד משלושת המועדונים המפוארים במדינה.
בין שחקני העבר ששיחקו בקבוצה נמצאים: מרסלו סאלאס, מנואל פלגריני (שגם אימן את הקבוצה מאוחר יותר), לאונל סאנצ'ס, אדוארדו ורגאס וצ'ארלס אראנגיס.
היריבויות הגדולות של המועדון הן נגד: קולו-קולו שנחשב למשחק עם היריבות הגדולה ביותר בצ'ילה הנקרא "סופרקלאסיקו" (El Superclásico) ונגד אוניברסידד קאתוליקה, הנקרא "הדרבי האוניברסיטאי" El Clásico Universitario.
מאז 2008, למועדון יש גם קבוצת נשים שמשחקת בליגת העל של כדורגל הנשים בצ'ילה.
ברמה הבינלאומית, המועדון הגיע ארבע פעמים לחצי גמר גביע ליברטדורס, ובשנת 2011 זכה בגביע סודאמריקנה לאחר שגבר על ליגה דה קיטו בתוצאה 0–4 בסיכום שני משחקי הגמר.
היסטוריה

המועדון הוקם ב-24 במאי 1927, כמו מועדון "דפורטיבו אוניברסיטריו" ונוצר ממיזוג של מועדון Náutico ו-Federación Universitaria. המועדון הוקם על ידי סטודנטים של האוניברסיטה של צ'ילה והוא היה מועדון הספורט של האוניברסיטה, עד 1980, אז התעמתה הנהלת האוניברסיטה עם נשיא המועדון (שניהם מונו על ידי משטרו של הרודן פינושה) והוחלט להפריד את המועדון מהאוניברסיטה.
במהלך שנת 2007, לאחר הכרזה על פשיטת רגל, אישרה ההתאחדות את הפיכת המועדון לקבוצה פרטית. שנה לאחר מכן, ההנהלה החדשה של האוניברסיטה הסכימה לחתום על חוזה עם המועדון, שעל פיו מותר למועדון להשתמש בשם האוניברסיטה.
סמל המועדון

סמל הקבוצה הוא ינשוף בצבעים כחול ואדום (כחול הוא צבע המדים של הקבוצה מאז הקמתו), מכיוון שאחד הכינויים של הקבוצה הוא "Los Chunchos" שפירושו "הינשופים".
אופה לחם

ערך זה עוסק במכשיר חשמלי. אם התכוונתם למקצוע, ראו .
אופה לחם
אופה לחם - המכסה פתוח וניתן לראות את הלחם המוכן בתוכו.
אופה לחם או מכונת לחם הוא מכשיר חשמלי ביתי המיועד לאפיית לחם.
המכשיר מכיל תבנית אפייה שבתחתיתה מלוש (וו לישה). התבנית, הניתנת לשליפה, נמצאת בתוך תנור קטן המיועד לתבנית זו בלבד. תפעול המכשיר נעשה באמצעות לוח בקרה הממוקם על פני המכשיר.
הכנת הלחם נעשית על ידי הכנסת המצרכים הדרושים אל תוך התבנית, והמכונה מבצעת את כל תהליך הכנת הלחם הכולל לישה, התפחה ואפייה, ולעיתים שלבים מרובים יותר.
בדגמים מסוימים של אופי לחם, ניתן ליישם תוכניות אפייה שונות המאפשרות הכנה של לחמים שונים, כמו לחם לבן, לחם מלא וחלה, וכן בצקים בלבד (ללא אפייתם במכונה) כמו בצק לפיצה או ללחמניות, שאותו אופים בתנור לאחר עיצובו.
רוב המכונות מאפשרות לתזמן את מועד סיום הפעולה, כך שתהליך האפייה מתחיל ללא התערבות ומסתיים בזמן הנדרש. באופן זה ניתן להכין את התערובת לאפיה בערב, ולקבל לחם טרי בבוקר. מכונות מתקדמות מאפשרות גם תכנות מחזורי לישה ואפייה ייחודיים.
היסטוריה

אופה הלחם הראשון יוצר ביפן בשנת 1986. עשור מאוחר יותר הפך אופה הלחם לנפוץ באנגליה וארצות הברית.
אופן השימוש

אפיית לחם באופה הלחם דורשת הכנסה של כמות מדויקת של מרכיבים, אם כי במדינות מסוימות נמכרות תערובות מוכנות של מצרכים במיוחד לאופה לחם הכוללות גם את הקמח והשמרים, אך ללא מים. את המרכיבים יש להכניס לתבנית בסדר מסוים אל תוך התבנית: ראשית הנוזלים ולאחר מכן המוצקים. סדר זה מונע מהשמרים לגעת בנוזלים, דבר הגורם לתסיסתם לפני תחילת תהליך הלישה, שבו הופכים המרכיבים השונים לבצק. הלישה נעשית באמצעות סיבוב אוטומטי של ידית הלישה בטמפרטורה המוּוסתת באמצעות המכונה. כאשר הבצק מוכן, המכונה מפסיקה את הלישה (אך לא את החימום) על מנת לאפשר את תפיחת הבצק (לרוב המכונות יש יותר ממחזור לישה והתפחה אחד). לבסוף מתחיל שלב האפייה.
לאחר שהלחם אפוי, ניתן להוציא את התבנית מהמכונה, ואת הלחם מהתבנית. המלוש מותיר חור קטן בתחתית הלחם.
צורת הלחם שונה בדרך כלל מהלחם המסחרי או הביתי, בגלל צורת התבנית.
לרוב, מכונות הלחם לא מתמודדות היטב עם קמח שאינו עשוי מחיטה בגלל היעדר גלוטן.
במכונות מסוימות ניתן להכין גם מוצרים שונים כמו ריבה או בצק של עוגת אורז יפנית.
אוחילה (אלבום)

אוחילה : שירים וניגונים לימי תשובה הוא אלבום הבכורה של הזמרת אודהליה ברלין. האלבום הוא אלבום הופעה כפול שהוקלט בהופעה חיה לנשים, שהתקיימה בערב יום הכיפורים ה'תש"ע (26 בספטמבר 2009) בבית אבי חי בירושלים ויצא כעבור כשנה.
מילות כל השירים מן המקורות, למעט השיר סליחות שנכתב והולחן על ידי ברלין.
רשימת השמעה

| דיסק א> מס' | דיסק א> שם | דיסק א> לחן | דיסק א> משך | דיסק א>  | דיסק א>  | דיסק א>  | דיסק א>  | דיסק א>  | דיסק א>  |
| --- | --- | --- | --- | --- | --- | --- | --- | --- | --- |
| 1. | אוחילה לאל  | נוסח התפילה | 1:58 |  |  |  |  |  |  |
| 2. | ברל'ס ניגון  | עממי חסידי | 2:58 |  |  |  |  |  |  |
| 3. | הנשמה לך  | שלמה קרליבך | 3:11 |  |  |  |  |  |  |
| 4. | חמול  | עקיבא המניק | 3:59 |  |  |  |  |  |  |
| 5. | שמע ה'  | עזרא גטנו | 5:13 |  |  |  |  |  |  |
| 6. | נכון לבי  | אודהליה ברלין | 3:37 |  |  |  |  |  |  |
| 7. | עורה כבודי  | משה גריינמן | 1:55 |  |  |  |  |  |  |
| 8. | לב טהור  | דביקות | 3:24 |  |  |  |  |  |  |
| 9. | קדשנו  | ישראל דגן | 6:51 |  |  |  |  |  |  |
| 10. | מחרוזת אחת שאלתי  | חסידות סטרעליסק, ירחמיאל ביגון, יוסי גרין, חסידות סקולען, ס. מרניק | 9:16 |  |  |  |  |  |  |
| 11. | שבתי - בונוס  |   | 1:23 |  |  |  |  |  |  |
| דיסק ב> מס' | דיסק ב> שם | דיסק ב> לחן | דיסק ב> משך | דיסק ב>  | דיסק ב>  | דיסק ב>  | דיסק ב>  | דיסק ב>  | דיסק ב>  |
| --- | --- | --- | --- | --- | --- | --- | --- | --- | --- |
| 1. | שמעתי שמעך  | חיים אשואל, נתי לוי | 6:26 |  |  |  |  |  |  |
| 2. | עשה עמנו  | עממי | 3:58 |  |  |  |  |  |  |
| 3. | ניגון כבקרת  | שלמה קרליבך | 3:28 |  |  |  |  |  |  |
| 4. | אבינו מלכנו  | חב"ד | 5:27 |  |  |  |  |  |  |
| 5. | רחמנא  | חב"ד | 5:54 |  |  |  |  |  |  |
| 6. | מכניסי רחמים  | חיים בנט | 5:13 |  |  |  |  |  |  |
| 7. | והביאותים  | מרדכי בן-דוד | 1:56 |  |  |  |  |  |  |
| 8. | סליחות  | מילים ולחן: אודהליה ברלין | 3:19 |  |  |  |  |  |  |
| 9. | אדון הסליחות  | עממי | 1:51 |  |  |  |  |  |  |
| 10. | מחרוזת סיום: בספר חיים השיבנו שובו אלי יהא שלמא רבא  |   עממי שלמה קרליבך מתתיהו גלזרסון נוסח התפילה | 4:18 |  |  |  |  |  |  |
| 11. | יעלה תחנונינו  | חסידות מודז'יץ | 2:43 |  |  |  |  |  |  |